186 



bryde op noget tidligere end paatænkt og tilbringe Regnvejret i 

 Konebaaden. Under uafbrudt Regn naaede vi til Sarfanguak 

 d. 14de om Aftenen. Aftentimerne og den næste Formiddag 

 benyttedes til Vandringer i Udliggerstedets Omegn. 



Den 15de tiltraadtes Hjemrejsen langs Amerdlokfjordens 

 Sydside; den indbød ikke til Uandgang, thi det var aabenbart 

 Hede og Fjældmark , foruden smaa Kjær, der især findes paa 

 den store , som skiller Amerdlok fra Ikertok. Ved et Sted, 

 kaldt Tatsip-ata, skraas over for Bjerget Augpalartorsuak paa 

 Nordsiden, gjordes et længere Opbold for at besøge den paa 

 Kaartet afsatte store Sø, der gjennem en Række smaa Vandfald, 

 en mindre Sø og en lille Elv faar Afløb til Fjorden. Inter- 

 essant var det at se Modsætningen mellem de ydre Kyster og 

 den knap et Par Dagsrejser Øst derfor liggende Itivnek-Dal i 

 Henseende til Plantevæxtens Udvikling; her ude Foraaret netop 

 begyndt, hist inde, ved Itivnek, fuld Sommer og flere Arter i fuld 

 Blomstring eller endog i Frugtsætning, som her ude knap vare 

 begyndte at blomstre. Her, ved Tatsip-ata, laa Sneen endnu 

 paa sine Steder i store Masser i Sænkningerne samt paa de mod 

 Nord vendende Skraaninger, og den yderste, lille Sø var paa 

 den største Del af sin Overflade dækket med Isstykker, der 

 klirrende skvulpedes og skuredes mod hinanden, den eneste 

 Lyd, der hørtes i den sene Aftens Stilhed; hist, ved Itivnek, 

 vrimlede Søerne af Smaadyr og af Alger, ingen Sneplet, intet 

 Isstykke var længer at finde. Saaledes fremtraadte med største 

 Tydelighed Betydningen for Plantevæxtens Udvikling af Havets 

 Nærhed, dets Taager, dets kolde Blæst, dets skydækkede Him- 

 mel 1 )- Tidlig om Morgenen d. 16de Juli naaede vi tilbage til 



4 Af mange andre Rejsende er den samme Iagttagelse gjort; saaledes 

 skriver Wormskjold, at den 26de Maj 1813 var Empetrum endnu ikke 

 i blomst ved Frederikshaab, medens den var fuldt udsprungen i det 

 nordligere liggende Fiskernæs; Grunden hertil soger han deri, at Frede- 

 rikshaab ligger nærmere Havet og i Isblinkens Nærhed. — For Spitz- 

 bergens Vedkommende har Nathorst lignende Iagttagelser om Modsæt- 

 ningen mellem Vegetationen inde i Fjordene og ude ved deres Munding. 



